చెన్నై: జయలలిత మృతిపై అన్నాడీఎంకే సీనియర్ నేత పాండ్యన్ సంచలన వ్యాఖ్యలు చేశారు. జయ మరణానంతరం తాను మౌనంగా ఉండిపోయానని, గత రెండుమూడు రోజులుగా జరుగుతున్న పరిణామాలను చూసి, సహించలేక మీడియా ముందుకొచ్చానని ఆయన అన్నారు. సెప్టెంబర్ 22న పోయెస్గార్డెన్లో జయ చాలా ఒత్తిడికి లోనయ్యారని, తాను వెళ్లే సమయంలో ఎవరో కొందరు ఘర్షణ పడ్డారని, ఆమెను ఎవరో తోసేయడంతో కిందపడిపోయారని అన్నారు. ఆ తర్వాత ఆమె ఆసుపత్రిలో చేరారన్నారు. సెప్టెంబర్ 22న పోయెస్ గార్డెన్లో ఉన్నవారిని విచారిస్తే అన్ని నిజాలు బయటికొస్తాయని ఆయన చెప్పారు.జయలలిత తనతో ఓ సందర్భంలో శశికళ గురించి మాట్లాడుతూ కొన్ని వ్యాఖ్యలు చేశారని తెలిపారు. శశికళను సీఎం చేయాలని తాను భావించడం లేదని జయ తనతో చెప్పారని పాండ్యన్ పేర్కొన్నారు. జయలలితకు వైద్యం జరిగిన తీరును కూడా ఆయన తప్పుబట్టారు. జయకు చికిత్స అందించిన వైద్యులు అన్ని వివరాలను బయటకు చెప్పడం లేదని ఆయన ఆరోపించారు. జయలలిత మృతిపై పూర్తి స్థాయిలో విచారణ జరిపించాలని పాండ్యన్ డిమాండ్ చేశారు. శశికళకు తమిళనాడు ముఖ్యమంత్రిగా పదవి చేపట్టే అర్హత లేదని ఆయన అన్నారు. కాగా పాండ్యన్ చేసిన ఆరోపణలను శశికళ వర్గీయులు కొట్టిపారేశారు.
chennai: jayalalita mrutipai annadienke seanier netha pandyan sanchalana vyaakhyalu chesaru. jaya maranaanantaram taanu mounamgaa undipoyaanani, gatha rendumudu rojulugaa jarugutunna parinaamaalanu chusi, sahinchaleka media mundukochanani aayana annaru. september 22na poyesgardenlo jaya chala ottidiki lonayyarani, taanu velle samayamlo evaro kondaru gharshana paddaarani, aamenu evaro toseyadamto kindapadipoyarani annaru. aa tarvaata aame aasupatrilo cheraarannaaru. september 22na poyes gardenlo unnavaarini vichaaristhe anni nijaalu bayatikostaayani aayana cheppaaru.jayalalita tanatho oo sandarbhamlo sasikala gurinchi maatlaadutuu konni vyaakhyalu chesarani telipaaru. sasikalanu cm cheyalani taanu bhavinchadam ledani jaya tanatho cheppaarani pandyan perkonnaru. jayalalitaku vaidyam jarigina teerunu kuudaa aayana tappubattaaru. jayaku chikitsa andinchina vaidyulu anni vivaraalanu bayataku cheppadam ledani aayana aaropinchaaru. jayalalita mrutipai puurti sthaayilo vichaarana jaripinchaalani pandyan demand chesaru. sasikalaku tamilanadu mukhyamantrigaa padavi chepatte arhata ledani aayana annaru. kaga pandyan chesina aaropanalanu sasikala vargeeyulu kottipaaresaaru.